ลุงปืนดุยิงดับ ขาใหญ่ บ้านบุ อ้างโดนรังแกก่อน
เครียดสะสมนานปี ค้นบ้าน-เจอปืนอื้อ,ลุงเลือดร้อนโมโหโดนแซวแถมถูกทำร้ายยิงดับขาใหญ่ประจำซอย ระหว่างเดินกลับห้องเช่ากลางดึก โดนผู้ตายเมาเหล้าปรี่เข้ามาชก ลุงสู้ไม่ได้ชักปืนยิงสวนเข้าอกสิ้นใจคาที่ กล้องวงจรปิดจับภาพวินาทีลั่นไกสังหารไว้ได้ ตำรวจตามไปถึงห้องพักพบนั่งจิบเบียร์รอมอบตัว ค้นเจอปืน 3 กระบอก ผู้ต้องหาอ้างถูกเยาะเย้ยนานนับปีจนเครียดสะสมเลยซื้อปืนไว้หลายกระบอกเพื่อป้องกันตัว,ขาใหญ่ประจำซอยพูดแซวบุกชกต่อยลุงโดนยิงสวนดับอนาถ เปิดเผยขึ้นเมื่อเวลา 01.00 น. วันที่ 17 มิ.ย. ร.ต.อ.รถิก เพิ่มพร รอง สว. (สอบสวน) สน.บางกอกน้อย รับแจ้งเหตุยิงกันตายภายในชุมชนตลาดบ้านบุ หลังวัดสุวรรณารามราชวรวิหาร ซอย จรัญสนิทวงศ์ 32 แขวงศิริราช เขตบางกอกน้อย กทม. ไปตรวจเหตุพร้อม พ.ต.อ.ชัยวัฒน์ ศรีอัศวอมร ผกก.สน.บางกอกน้อย พ.ต.ท.ไพรัตน์ ญาโน รอง ผกก.ป. เจ้าหน้าที่กองพิสูจน์หลักฐาน แพทย์ภาควิชานิติเวช รพ.ศิริราช และมูลนิธิร่วมกตัญญู,ที่เกิดเหตุบริเวณทางเดินพบศพนายพันธ์ณรงค์ หรือเฉลิม อ้นจีน อายุ 33 ปี อาชีพขายผัก สภาพศพนอนคว่ำจมเลือด สวมเสื้อยืดฟุตบอลลายธงชาติฝรั่งเศส กางเกงขาสั้นสีม่วง เบอร์ด้านหลัง 38 มีบาดแผลถูกยิงด้วยปืน 9 มม. เข้าที่หน้าอกซ้ายกระสุนทะลุหลัง ใกล้กันพบปลอกกระสุนขนาดเดียวกันตกอยู่ ตำรวจสอบสวนทราบว่า ผู้ก่อเหตุหลบหนีเข้าไปในห้องเช่าไม่มีเลขที่ ห่างจากจุดเกิดเหตุประมาณ 30 เมตร รีบไปจับกุมพบนายสมชาย หรือเสริม จงกาญจนาสุนทร อายุ 61 ปี อาชีพรับจ้างขับเรือรับส่งนักท่องเที่ยว นั่งดื่มเบียร์ รอมอบตัวกับเจ้าหน้าที่ ตรวจค้นภายในห้องพัก พบปืน 9 มม. ที่ใช้ก่อเหตุ ปืนไทยประดิษฐ์ .22 และปืนลูกซองยาว รวม 3 กระบอก พร้อมกระสุนจำนวนหนึ่ง ตรวจยึดไว้เป็นหลักฐาน พร้อมนำตัวนายสมชายมาสอบสวนที่ สน.บางกอกน้อย,นายสมชายให้การอ้างว่า เป็นเวลากว่าเกือบหนึ่งปีที่ตนเดินทางกลับบ้านในเวลากลางคืนมักถูกกลุ่ม วัยรุ่นในชุมชนแซวหาเรื่องท้าตีท้าต่อยจนหวาดกลัว ต้องไปซื้อปืนมาพกไว้ป้องกันตัว แต่ครั้งนี้เหตุการณ์บานปลาย ผู้เสียชีวิตพูดแซวแล้วยังเดินเข้ามาชกต่อย ทำให้โมโหใช้ปืนยิงสวนไปเพื่อป้องกันตัว,ด้านนายวชิระ สุระสาย อายุ 28 ปี เพื่อนผู้เสียชีวิต กล่าวว่า ก่อนเกิดเหตุผู้เสียชีวิตนั่งดื่มสุราใกล้จุดเกิดเหตุ ก่อนเลิกแยกย้ายกันไป ระหว่างที่ผู้เสียชีวิตกำลังจะขี่รถ จยย.ออกไปซื้อของ นายสมชายเดินผ่านมาจะกลับเข้าบ้าน ในมือหิ้วถุงใส่สิ่งของทั้ง 2 ข้าง ผู้เสียชีวิตตะโกนเรียกจึงมีปากเสียง ทะเลาะกัน ผู้ตายเดินเข้าไปต่อยนายสมชาย 1 ครั้ง แต่ขณะจะเงื้อหมัดต่อยครั้งที่ 2 ก็ถูกนายสมชายยิงสวนกลับมาหนึ่งนัด ผู้เสียชีวิตล้มลงกองกับพื้น ก่อนที่นายสมชายจะเดินกลับบ้านหน้าตาเฉย,พ.ต.อ.ชัยวัฒน์เผยว่า จากการสอบสวนผู้ต้องหายังได้รายละเอียดไม่มาก เพราะอยู่ในอาการมึนเมาสุรา แต่เหตุการณ์ที่เกิดขึ้นกล้องวงจรปิดบันทึกภาพไว้ได้ทั้งหมด เบื้องต้นพบว่าทั้งคู่มีเรื่องบาดหมางกันมาก่อน ผู้ก่อเหตุพกปืนอยู่ตลอดเวลา เบื้องต้นเจ้าหน้าที่แจ้งข้อหาฆ่าผู้อื่นโดยเจตนา มีและพกพาอาวุธปืนติดตัวไปในเมือง หมู่บ้าน หรือทางสาธารณะโดยไม่มีเหตุอันควร และยิงปืนในที่ สาธารณะ ส่งพนักงานสอบสวน สน.บางกอกน้อย ดำเนินคดี
ลุงเลือดร้อนโมโหโดนแซวแถมถูกทำร้ายยิงดับขาใหญ่ประจำซอย ระหว่างเดินกลับห้องเช่ากลางดึก โดนผู้ตายเมาเหล้าปรี่เข้ามาชก ลุงสู้ไม่ได้ชักปืนยิงสวนเข้าอกสิ้นใจคาที่
ข่าวหน้า 1,ยิงขาใหญ่,ยิงดับ,ยิง,ปืนดุ,ข่าวทั่วไป